WARIDI LA: 1        Omba Tawbah sana kwa Allaah سبحانه وتعالى Na jiweke katika Twaharah daima       {{ Hakika Mwenyezi Mungu huwapenda wanao tubu na huwapenda wanao jisafisha}}    Al-Baqarah:222        WARIDI LA: 2    Mfuate Mtume صلى الله عليهو آله وسلم kwa kutimiza Sunnah zake na fuata tabia na mwendo wake ili uthibitishe mapenzi yako kwa Allaah سبحانه وتعالى .        }}قُلْ إِن كُنتُمْ تُحِبُّونَ اللّهَ فَاتَّبِعُونِي يُحْبِبْكُمُ اللّهُ وَيَغْفِرْ لَكُمْ ذُنُوبَكُمْ وَاللّهُ غَفُورٌ رَّحِيمٌ    {{Sema: Ikiwa nyinyi mnampenda Mwenyezi Mungu basi nifuateni mimi, Mwenyezi Mungu atakupendeni na atakufutieni madhambi yenu. Na Mwenyezi Mungu ni Mwenye kufuta madhambi na Mwenye kurehemu}}    Al-Imraan:31        Vile vile fuata Sunnah za Makhalifa Wanne waliongoka, Abubakar, 'Umar, 'Uthmaan na 'Aliy    عنهما رضي الله        WARIDI LA : 3    Timiza Fardhi yako kwanza vizuri, kisha ongeza na Sunnah zaidi za Swalah, kutoa sadaqa, kwenda Umra, kufanya kila aina ya wema kwa wazazi na Waislamu wenzako.    ‏        ((Inatoka kwa Abu Hurayrah رضي الله عنه ambaye alisema: Mtume ‏صلى الله عليه وآله وسلم amesema: Yeyote yule afanyae uadui kwa walii (rafiki) wangu nitatangaza vita dhidi yake. Mja wangu hanikaribii na kitu  chochote ninachokipenda kama amali nilizomuwajibisha, na mja wangu huzidi kunikaribia kwa amali njema za Sunnah ili nimpende. Ninapompenda huwa (Mimi ni) masikio yake anayosikilizia, macho yake anayoonea, mikono yake anayopigania, miguu yake anayokwendea, lau angeniomba kitu bila shaka ningempa, lau angeniomba himaya bila shaka ningempa, sisiti juu ya kitu chochote kama ninavyosita (kuichukua) roho ya mja wangu muumin. Anachukia mauti nami nachukia kumuumiza.))        (Al-Bukhariy)        WARIDI LA: 4        Fanya mema mengi Allaah Aridhike na wewe na wewe uridhike na uwe tayari kuondoka duniani hali ya kupenda kwenda kuonana naye.        ‏   ((Kutoka kwa Abu Musa kwamba Mtume صلى الله عليه وآله وسلم kasema: Atakayependa kuonana na Allaah basi Allaah Naye Atapenda kuonana naye, na atakayechukia kuonana na Allaah, basi Naye Allaah Atachukia kuonana naye))    (Muslim)        WARDI LA: 5        Ukipendwa na Allaah سبحانه وتعالى basi utapendwa na Jibriyl na wakaazi wa mbinguni na watu wa duniani pia.        ‏   ((Imetoka kwa Abu Hurayrah kwamba Mtume صلى الله عليه وآله وسلم  amesema: Mwenyeezi Mungu Akimpenda mja (wake) Humuita Jibriyl na Husema: Nampenda fulani kwa hivyo (nawe) mpende. Kisha Jibriyl humpenda. Kisha Jibriyl huwaita wakaazi wa mbinguni: Hakika Allaah Anampenda fulani basi na nyinyi mpendeni. Basi hupendwa na wakaazi wa mbinguni, kisha kupendwa kwake hujengwa duniani))    (Al-Bukhariy)        WARIDI LA: 6        Fanya wema, toa sadaka, jizuie na ghadhabu, wasamehe wenzako wanapokukosea upate daraja ya Muhsiniyn na upendwe na Allaah سبحانه وتعالى       {{Ambao hutoa wanapo kuwa na wasaa na wanapo kuwa na dhiki, na wanajizuia ghadhabu, na wasamehevu kwa watu; na Mwenyezi  Mungu huwapenda wafanyao wema}}        (Al-'Imraan 134)        WARDI LA: 7        Penda kusoma Suratul-Ikhlaas upate mapenzi ya Allaah سبحانه وتعالى        ‏         Imetoka kwa Anas ambaye alisema: Mtu mmoja alimwambia Mtume صلى الله عليه وآله وسلم "Mimi naipenda sura hii قُلْ هُوَ اللَّهُ أَحَد akasema Mtume صلى الله عليه وآله وسلم Mapenzi yako kwayo yatakuingiza peponi        At-Tirmidhiy na Imesahihishwa na Albaaniy    (Hapa tufahamu kuwa Suratu Ikhlaas ni sehemu ya Quran, na ni vizuri kuisoma Quran yote na  usitosheke na Surah moja au baadhi na ukaacha zingine kwa kuichukua hadiyth hiyo peke yake bila kutazama na zingine).        WARIDI LA: 8    Mpende Allaah سبحانه وتعالى , Mtume صلى الله عليه وآله وسلم na Makhalifa wake wote Wanne Abubakar, 'Umar, 'Uthmaan na Aliy رضي الله عنهما upate kuwa nao.        ‏   ((Imetoka kwa Anas ‏رضي  الله عنه ambaye alisema:    Alikuja mtu mmoja akamuuliza Mtume صلى الله عليه وآله وسلم kuhusu saa (Qiyaamah) akauliza: Lini Qiyaamah? Akamuulize je, Kwani umekitayarishia nini? Akasema: sikutayarisha kitu isipokuwa mimi nampenda Allaah na Mtume wake صلى الله عليه وسلم    Akasema: basi wewe uko pamoja na unayempenda. Anas akasema: Hatukufurahiwa na jambo kama tulivyofurahiwa na usemi huu wa Mtume صلى الله عليه وآله وسلم "wewe uko pamoja na unayempenda" Akasema Anas: "Basi mimi nampenda  Mtume صلى الله عليه وآله وسلم na Abubakar, na 'Umar na natumai niwe pamoja nao kwa mapenzi yangu juu yao japo kama sikufanya kama walivyofanya wao"))        (Al Bukhariy)        WARIDI LA: 9        Kuwa na Tawakkul katika mambo yako yote, umuweke Allaah سبحانه وتعالى mbele ya kila jambo, na unapotaka kufanya  jambo, kwanza tafuta ushauri kwa watu wema, kisha swali istikhaara, kisha Tawakkal kwa Allaah سبحانه وتعالى              {{ Shauriana nao katika mambo. Na ukisha kata shauri basi mtegemee Mwenyezi Mungu. Hakika Mwenyezi Mungu huwapenda wanao mtegemea}}        Al-Imraan: 159        WARIDI LA: 10        Kuwa na tabia njema na watu kama, upole, ukarimu, heshima, ucheshi, adabu nzuri upate kuwa karibu na Mtume صلى الله عليه وآله وسلم siku ya Qiyaamah.    ‏   ((Imetoka kwa Abi Jidduh kwamba amemsikia Mtume صلى الله عليه وآله وسلم akisema: Je, nikujulisheni nani kipenzi kwangu na nani atakayekuwa karibu yangu siku ya Qiyaama? Wakanyamaza watu wote, akarudia mara mbili au tatu, wakasema watu: "ndio ewe Mtume صلى الله عليه وآله وسلم akasema: mwenye tabia njema katika nyinyi))    (Ahmad)